./data/phi0474/phi056/phi0474.phi056.perseus-lat1.xml
M. Tullius Cicero
itaque te plane etiam atque etiam rogo, ut et ornes ea vehementius etiam quam fortasse sentis, et in eo leges historiae neglegas gratiamque illam, de qua suavissime quodam in prooemio scripsisti, a qua te deflecti non magis potuisse demonstras quam Herculem Xenophontium illum a voluptate, eam, si me tibi vehementius commendabit, ne aspernere amorique nostro plusculum etiam, quam concedet veritas, largiare quod si te adducemus ut hoc suscipias, erit, ut mihi persuadeo, materies digna facultate et copia tua